En flytning kan gå hårdt ud over ens ting. Har du tilvalgt Pludselig skade-dækning til din indboforsikring, er du bedre stillet, hvis noget går i stykker under flytningen. Tilvalget dækker ikke, hvis du betaler nogen for at stå for flytningen. Husk derfor at sikre dig, at firmaet er forsikret, hvis du får hjælp fra professionelle. Når du er flyttet, dækker vi i tre måneder på både din nye og gamle adresse. Så har du god tid til at få de sidste ting på plads.